OBSAH

[1. Svetové poľnohospodárstvo 2](#_Toc390686499)

[2. Poľnohospodárstvo a potravinárstvo krajín EÚ 11](#_Toc390686500)

[2.1. Vývoj cenovej konkurencieschopnosti poľnohospodárskej a potravinovej produkcie 19](#_Toc390686501)

**Príloha 1**

**Svetové poľnohospodárstvo a poľnohospodárstvo krajín EÚ**

1. Svetové poľnohospodárstvo

Poľnohospodárstvo na svete má prvoradý význam z hľadiska produkcie poľnohospodárskych surovín pre potravinárky priemysel. Potravinová dostatočnosť sa stáva významnou pre každú krajinu. Zabezpečenie tohto cieľa je realizované prostredníctvom Agendy pre trvalo udržateľný rozvoj poľnohospodárstva do roku 2030.

Výkonnosť svetového poľnohospodárstva, meraná hrubým domácim produktom (HDP) podieľajúcim sa na svetovom HDP, má za posledné roky každoročne klesajúcu tendenciu, napriek tomu má toto odvetvie nenahraditeľný význam v produkcii poľnohospodárskych surovín a v rozvoji a osídlení vidieka každej krajiny. Zvyšujúcou sa populáciou Zeme vzrastajú nároky na poľnohospodársku produkciu z hľadiska zabezpečenia potravinových zdrojov. Rozvoj poľnohospodárstva je značne diferencovaný a produkčne sa koncentruje väčšinou do hospodársky rozvinutých štátov, ktoré dosahujú vysokú produkčnú výkonnosť a produktivitu práce a nízku zamestnanosť. Okrem vyspelých štátov podiel poľnohospodárstva na národnej ekonomike je rozhodujúci aj v rozvojových krajinách, kde je poľnohospodárstvo zdrojom obživy a práce vysokého podielu obyvateľstva. Poľnohospodárstvo má kľúčovú úlohu v mnohých krajinách pri urýchlení celkového hospodárskeho rastu a tvorby pracovných miest. Bude potrebná optimálna kombinácia sociálnych, ekonomických a technických politík na dosiahnutie prosperity a udržateľnosti poľnohospodárskych podnikov vo vidieckych oblastiach. Rozvoj poľnohospodárstva bude musieť rešpektovať výzvy v oblasti životného prostredia s dôrazom na pôdu, vodu a diverzitu.

**Výmera poľnohospodárskej pôdy** vo svete bola od roku 1995 stabilizovaná. Zmena nastala v roku 2005, odkedy má celková výmera poľnohospodárskej pôdy mierne klesajúci trend, ktorý sa významne prejavil aj v roku 2013 takmer vo všetkých rozhodujúcich regiónoch sveta, a to v Európe, USA a Číne okrem Ruska. Vývoj poľnohospodárskej pôdy je charakteristický rýchlejším poklesom jej výmery v rozvinutých krajinách s vyššou intenzitou poľnohospodárskej výroby a nárastom v rozvojových krajinách s prevládajúcou extenzitou poľnohospodárskej výroby.

Výmera poľnohospodárskej pôdy na svete - Zemi predstavuje, podľa najnovších údajov z Faostatu, 4,9 mld. hektárov, čo je 37,9 % z celkovej pôdy sveta (13,0 mld. hektárov). Európska únia súhrnne zaberá 44 % výmery poľnohospodárskej pôdy z jej celkovej výmery. Vyšší podiel poľnohospodárskej pôdy je v menej rozvinutých krajinách v porovnaní s hospodársky vyspelými krajinami. Najvyšší podiel poľnohospodárskej pôdy na celkovej pôde krajiny majú Juhoafrická republika (79,8 %), India (60,6 %), Čína (54,7 %), Argentína (54,5 %), Austrália (51,6 %) a Mexiko (54,9 %).

**Poľnohospodárska pôda na Zemi** Tabuľka 1

|  |  |  |  |  |  |  |  |
| --- | --- | --- | --- | --- | --- | --- | --- |
| **Krajina** | **Celková pôda v mil. ha** | **Poľnoh. pôda v mil. ha** | **Orná pôda v mil. ha** | **% poľnoh. pôdy na celkovej pôde** | **% ornej pôdy na poľnoh. pôde** | **Počet ha na jednotku aktívnej populácie** | **Počet ha na poľn. aktívneho pracovníka** |
| **Svet - Zem** | **13 009,3** | **4 928,9** | **1 407,8** | **37,9** | **28,6** | **0,4** | **1,1** |
| **EÚ** | **423,8** | **186,4** | **108,4** | **44,0** | **58,2** | **0,4** | **10,8** |
| Argentína | 273,6 | 149,1 | 39,7 | 54,5 | 26,6 | 2,0 | 28,3 |
| Austrália | 768,2 | 396,6 | 46,2 | 51,6 | 11,6 | 3,9 | 102,2 |
| Brazília | 835,8 | 278,8 | 76,0 | 33,4 | 27,3 | 0,7 | 6,9 |
| Kanada | 909,4 | 65,3 | 45,9 | 7,2 | 70,3 | 2,3 | 142,5 |
| Čína | 942,5 | 515,4 | 106,3 | 54,7 | 20,6 | 0,1 | 0,2 |
| India | 297,3 | 180,3 | 157,0 | 60,6 | 87,1 | 0,3 | 0,6 |
| Japonsko | 36,5 | 4,5 | 4,3 | 12,3 | 95,6 | 0,1 | 3,5 |
| Mexiko | 194,4 | 106,7 | 22,9 | 54,9 | 21,5 | 0,4 | 2,9 |
| Nový Zéland | 26,3 | 11,1 | 0,6 | 42,2 | 5,4 | 0,2 | 3,2 |
| Nórsko | 36,5 | 1,0 | 0,8 | 2,7 | 83,3 | 0,3 | 9,7 |
| Rusko | 1 637,7 | 216,8 | 122,2 | 13,2 | 56,4 | 1,5 | 20,1 |
| Juhoafr. rep. | 121,3 | 96,8 | 12,0 | 79,8 | 12,4 | 0,6 | 10,5 |
| Švajčiarsko | 3,9 | 1,5 | 0,4 | 39,1 | 26,8 | 0,1 | 3,0 |
| Turecko | 76,9 | 38,4 | 20,6 | 49,9 | 53,6 | 0,8 | 2,6 |
| USA | 914,7 | 405,4 | 151,8 | 44,3 | 37,4 | 0,9 | 64,4 |

Prameň: FAO OSN, FAOSTAT 2016, údaje aktualizované v marci 2016, zobrazujú stav roka 2013, prepočet na pracovníka rok 2012

Vypracoval: NPPC-VÚEPP

Výmera poľnohospodárskej pôdy vo svete sa za ostatný rok len mierne zvýšila (0,1 %). Podiel ornej pôdy na poľnohospodárskej pôde, t.j. podiel zornenia dosahuje v súčasnosti v celosvetovom meradle 28,6 % a medziročne sa zvýšil o 0,2 p.b. Najvyššiu výmeru poľnohospodárskej pôdy má Čína (515,4 mil. ha), USA (405,4 mil. ha), Austrália (396,6 mil. ha), Brazília (278,8 mil. ha) a Rusko (216,8 mil. ha), ktoré majú aj najvyššiu výmeru ornej pôdy. Výrazné medziročné zmeny vo výmere poľnohospodárskej pôdy nenastali. Došlo k miernemu navýšeniu v Rusku a v Brazílii a poklesu v Austrálii, USA a Japonsku.

Na jedného poľnohospodársky aktívneho pracovníka pripadá v celosvetovom meradle 1,1 ha poľnohospodárskej pôdy a v Európskej únii 10,8 ha. Medziročne došlo k stagnácii počtu ha poľnohospodárskej pôdy na aktívneho pracovníka v poľnohospodárstve. Najviac poľnohospodárskej pôdy na aktívneho poľnohospodárskeho pracovníka má Kanada (142,5 ha) a Austrália (102,2  ha), menej USA (64,4 ha) a najmenej Čína (0,2 ha) a India (0,6 ha), čo súvisí so zamestnanosťou v poľnohospodárstve.

Graf 1

Prameň: FAO OSN, FAOSTAT 2015

Vypracoval: NPPC-VÚEPP

Graf 2

Prameň: FAO OSN, FAOSTAT 2015

Vypracoval: NPPC-VÚEPP

**Podpora poľnohospodárskych výrobcov v krajinách OECD**

Podpora poľnohospodárstva v krajinách OECD je charakteristická dlhodobým poklesom najmä podpory založenej na komoditných výstupoch. Podpora poľnohospodárov v krajinách OECD, vyjadrená percentom PSE, t.j. podpora výrobcov, podpora všeobecných služieb poľnohospodárstva (výskum, infraštruktúra, kontrola, marketing a propagácia) a podpora spotrebiteľov dosahovala najvyšší podiel za rok 2014 v Nórsku (58,4 %), Švajčiarsku (56,6 %), Kórei (51,1 %) a Japonsku (49,2 %). Najnižší podiel podpory, podobne ako v predchádzajúcich rokoch, mali krajiny ako je Nový Zéland (1,0 %), Austrália (2,3 %) a Čile (3,9 %). Z dlhodobého hľadiska badať klesajúce tendencie podielu podpôr u väčšiny rozhodujúcich krajín OECD, ale za posledné tri roky je ich úroveň až na niektoré krajiny rovnaká.

Celková podpora, vyjadrená percentom TSE ako podiel podpory na HDP, mala za posledné tri roky vo väčšine krajín mierne klesajúcu (Kanada, Japonsko, Mexiko), resp. stagnujúcu tendenciu (Austrália, Čile, Izrael, Nový Zéland). Medziročný nárast podielu celkovej podpory zaznamenali Island, Mexiko, Nórsko, Švajčiarsko a USA. Tendencie poklesu podpory výrobcov badať od 90-tych rokov minulého storočia vo väčšine krajín OECD, čo je odrazom najmä klesajúceho podielu poľnohospodárstva na ich HDP.

**Podpora producentov krajín OECD**  Tabuľka 2

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Krajina** | **% PSE** | | | | **TSE v % na HDP** | | | |
| **1995-97** | **2012** | **2013** | **2014** | **1995-97** | **2012** | **2013** | **2014** |
| Austrália | 5,8 | 2,0 | 2,1 | 2,3 | 0,4 | 0,1 | 0,1 | 0,1 |
| Kanada | 16,3 | 13,9 | 10,6 | 9,0 | 0,8 | 0,5 | 0,4 | 0,4 |
| Čile | 7,5 | 3,0 | 3,4 | 3,9 | 0,6 | 0,3 | 0,3 | 0,3 |
| Európska únia | 33,8 | 19,1 | 20,5 | 18,4 | 1,5 | 0,8 | 0,8 | 0,7 |
| Island | 60,4 | 46,3 | 42,1 | 47,7 | 2,1 | 1,1 | 1,0 | 1,1 |
| Izrael | 20,7 | 8,6 | 6,6 | 9,8 | 0,9 | 0,3 | 0,3 | 0,3 |
| Japonsko | 58,1 | 55,1 | 52,6 | 49,2 | 1,6 | 1,3 | 1,2 | 1,1 |
| Kórea | 67,1 | 50,2 | 51,1 | 51,1 | 4,9 | 1,9 | 1,9 | 1,8 |
| Mexiko | 5,2 | 11,7 | 10,9 | 13,3 | 0,6 | 0,7 | 0,7 | 0,8 |
| Nový Zéland | 0,8 | 0,8 | 0,6 | 1,0 | 0.3 | 0,3 | 0,3 | 0,3 |
| Nórsko | 66,3 | 63,1 | 57,8 | 58,4 | 2,0 | 0,9 | 0,8 | 0,9 |
| Švajčiarsko | 68,4 | 55,9 | 52,2 | 56,6 | 2,3 | 1,0 | 1,0 | 1,6 |
| Turecko | 25,9 | 17,9 | 22,8 | 22,6 | 4,2 | 2,1 | 2,4 | 2,3 |
| USA | 11,9 | 7,9 | 6,9 | 9,8 | 0,6 | 0,5 | 0,5 | 0,6 |

Prameň: OECD PSE Database 2016

Vysvetlivky: PSE - Podpora producentov, TSE - Celková podpora (vyjadrená ako podiel na HDP)

Vypracoval: NPPC-VÚEPP

Niektoré súčasné programy podpory sú zamerané na riadenie rizík, ochranu životného prostredia a poskytovanie univerzálnych služieb v odvetví vo výnimočných situáciách v období vplyvu klimatických zmien najmä sucha. Európske spoločenstvo podporu na sucho začlenilo do podpory manažmentu rizík. Na základe odporúčaní OECD vo februári 2014 boli pre kompenzáciu sucha schválené zvýhodnené pôžičky. Výzvou do budúcnosti pre poľnohospodárov je prispôsobenie sa zmenám klímy a udržateľné využívanie obmedzených zdrojov najmä vody.

Pre poľnohospodárstvo bol rozhodujúci z hľadiska rôznych opatrení vývoj cenových úrovní poľnohospodárskych komodít. Skúsenosti z volatility cien na svetových trhoch v minulosti ukazujú, že pri prudko klesajúcich cenách z extrémne vysokých úrovní sa aktivujú opatrenia v poľnohospodárstve. Významný vplyv na svetové ceny poľnohospodárskych komodít mala v posledných rokoch Čína, ktorá zvýšila produkciu rozhodujúcich komodít. Možno očakávať, že tento trend bude pokračovať aj v nasledujúcich rokoch. Okrem toho na cenu poľnohospodárskych komodít budú vplývať aj svetové zásoby.

Zmeny v SPP EÚ umožnili členským štátom EÚ vyššiu flexibilitu vo využívaní zdrojov presunutých zo Schémy jednotnej platby a vytvorili sa nové výzvy na zavádzanie presnejšie cielených opatrení. Najvýznamnejšou a poľnohospodármi dlho očakávanou udalosťou roka 2014 bolo schválenie SPP do roku 2020, ktorej cieľom je znížiť rozdiely medzi úrovňami platieb poľnohospodárov medzi členskými štátmi EÚ.

Graf 3

Prameň: OECD PSE Database 2016

Vypracoval: NPPC -VÚEPP

Graf 4

Prameň: OECD PSE Database 2016

Vypracoval: NPPC -VÚEPP

Podiel **pridanej hodnoty** poľnohospodárstva na hrubom domácom produkte v roku 2014 dosiahol v celosvetovom meradle 3,1 %, čo bolo o 0,2 p.b. viac ako v poslednom sledovanom období. V porovnaní s ostatnými odvetviami svetového hospodárstva (priemysel, služby) bol tento podiel nízky. V priemere krajín Európy podiel predstavoval 1,6 % a ostáva dlhodobo na rovnakej úrovni. K zmenám v tomto ukazovateli došlo mimo krajín Európy. V hospodársky vyspelých krajinách sa pohyboval podiel pridanej hodnoty poľnohospodárstva na hrubom národnom produkte na nižších úrovniach a to od 0,8 % do 2,4 %, čiže v niektorých krajinách nedosiahol ani 1 %. Najnižší podiel dosiahli vysoko rozvinuté krajiny, ktoré sa úrovňou nachádzali pod priemerom európskych krajín (1,6 %) a to Švajčiarsko (0,8 %), Japonsko (1,2 %) a USA (1,4 %). Najvyšší podiel dosiahli krajiny, kde poľnohospodárstvo zohráva významnú úlohu a to India (17,8 %), Čína (9,2 %), Turecko (8,0 %) a Argentína (8,3 %).

**Vybrané ukazovatele svetového hospodárstva a poľnohospodárstva v roku 2014 v %**

Tabuľka 3


|  |  |  |  |  |  |  |
| --- | --- | --- | --- | --- | --- | --- |
| **Krajina, zoskupenie** | **Pridaná hodnota ako podiel na HDP** | | | **Zamestnanosť, ako podiel na celk. zamestnanosti** | | |
| **Poľnohospo- dárstvo** | **priemysel** | **služby** | **Poľnohospo- dárstvo** | **priemysel** | **služby** |
| **SVET** | **3,1** | **26,4** | **70,5** | **38,3** | **:** | **50,9** |
| **EURÓPA** | **1,6** | **24,1** | **74,3** | **4,4** | **12,4** | **70,7** |
| Argentína | 8,3 | 28,8 | 62,9 | 6,9 | 9,0 | 75,0 |
| Austrália | 2,4 | 27,1 | 70,6 | 3,7 | 13,0 | 70,0 |
| Brazília | 5,6 | 23,4 | 71,0 | 9,4 | 12,0 | 77,0 |
| Kanada | 2,0 | 28,0 | 71,0 | 1,5 | 8,0 | 78,0 |
| Čína | 9,2 | 42,7 | 48,1 | 58,7 | : | 47,0 |
| India | 17,8 | 30,1 | 52,1 | 52,5 | 21,0 | 29,0 |
| Japonsko | 1,2 | 26,2 | 72,6 | 1,7 | 15,0 | 69,0 |
| Mexiko | 3,3 | 34,4 | 62,3 | 14,3 | 16,0 | 62,0 |
| Nový Zéland | 7,0 | 24,0 | 69,0 | 7,6 | 9,0 | 73,0 |
| Nórsko | 1,7 | 38,2 | 60,1 | 3,0 | 7,0 | 77,0 |
| Rusko | 4,2 | 35,8 | 60,0 | 7,3 | 17,0 | 66,0 |
| Juhoafr. repub. | 2,5 | 29,5 | 68,0 | 5,6 | 12,0 | 72,0 |
| Švajčiarsko | 0,8 | 26,2 | 73,0 | 3,0 | 10,0 | 74,0 |
| Turecko | 8,0 | 27,1 | 64,9 | 29,6 | 17,0 | 52,0 |
| USA | 1,4 | 20,5 | 78,1 | 1,4 | : | : |

Prameň: FAO OSN, World food and agriculture, Faostat marec 2016, World bank database 2016

Vypracoval: NPPC-VÚEPP

**Zamestnanosť v poľnohospodárstve** v celosvetovom meradle je významná a tvorí až 38,3 %-ný podiel na celkovej zamestnanosti vo svete. Podiel zamestnanosti v poľnohospodárstve na celkovej zamestnanosti v národnom hospodárstve bol vyšší v priemyselne menej rozvinutých krajinách. Podiel poľnohospodárskej zamestnanosti na celkovej zamestnanosti vo svetovom meradle sa medziročne znížil o 0,4 p.b., čo spôsobil pokles podielu poľnohospodárskej zamestnanosti takmer vo všetkých štátoch s vyššou zamestnanosťou v poľnohospodárstve, najmä v Turecku, Číne, Indii a v Brazílii.

V priemere krajín Európy dosiahol podiel zamestnanosti v poľnohospodárstve na celkovej zamestnanosti v Európe 4,4 %. Najvyšší podiel poľnohospodárskej zamestnanosti bol v  Číne (58,7 %), Indii (52,5 %), Turecku (29,6 %) a v Mexiku (14,3 %). Najnižší podiel zamestnanosti v poľnohospodárstve na celkovej zamestnanosti krajiny mali USA (1,4 %), Kanada (1,5 %) a Japonsko (1,7 %).

** Podiel pridanej hodnoty poľnohospodárstva na celkovom HDP krajiny v %**

Obr. 1

Prameň: FAO OSN, FAO Statistical Yearbook 2013, World food and agriculture

Vypracoval: NPPC - VÚEPP

Svetová **poľnohospodárska produkcia** sa vyvíjala komoditne a teritoriálne diferencovane. Mierne sa zvýšila produkcia takmer všetkých komodít, tak rastlinného ako aj živočíšneho pôvodu. Produkcia obilnín vzrástla vo svetovom meradle v hmotnostnom vyjadrení (0,7 %) vo všetkých produkčne rozhodujúcich štátoch okrem Kanady, Turecka a Japonska, kde klesla. Obilniny dosiahli objem produkcie 2 800,7 mil. ton, čo bolo len o 2,8 mil. ton viac ako pred rokom a to v dôsledku významného nárastu produkcie v rozhodujúcich producentských štátoch a to najmä v Rusku (14,1 %) a v priemere EÚ (3,0 %). Najväčší podiel na svetovej produkcii obilnín dosiahla Čína (19,9 %), USA (15,8 %), EÚ (11,3 %) a India (10,5 %). Druhou rozhodujúcou skupinou plodín s narastajúcou produkciou (7,6 %) boli olejniny, ktorých sa najviac zo svetovej produkcie vyprodukovalo v USA (11,1 %), Brazílii (8,6 %), EÚ (8,2 %), Číne (7,9 %) a Indii (5,9 %).

Vo svetovom meradle sa vyprodukovalo 67,7 mil. t. ton hovädzieho mäsa, 113 mil. ton bravčového mäsa a 636 mil. ton mlieka (0,9 %). Najviac vzrástla produkcia hovädzieho mäsa v Austrálii (8,9 %) a v Turecku (8,6 %). Produkcia bravčového mäsa sa najviac zvýšila v Argentíne (25,7 %), Austrálii (19,2 % a v Rusku (11,2 %). Produkcia mlieka sa v krajinách EÚ zvýšila len mierne (1,2 %). Rozhodujúcimi producentmi hovädzieho mäsa, ktorí sa najviac podieľali na celosvetovej produkcii, boli USA (17,3 %), Brazília (14,3 %), EÚ (10,9 %) a Čína (10,0 %). Najväčším producentom bravčového mäsa bola Čína, ktorá vyprodukovala 45,0 % svetovej produkcie a EÚ (20 %). Čína sa stáva už dlhodobo rozhodujúcim svetovým producentom nielen bravčového mäsa, ale aj ostatných poľnohospodárskych surovín.

**Ceny** **základných poľnohospodárskych komodít** na svetových trhoch zaznamenali v poslednom sledovanom roku významný prepad, okrem cien hovädzieho a bravčového mäsa v roku 2014. V roku 2015 v porovnaní s rokom 2014 sa znížili ceny takmer všetkých rozhodujúcich komodít, a to tak rastlinného ako aj živočíšneho pôvodu.

Z rastlinných komodít sa najviac znížili ceny sójových bôbov (24,1 %) a základnej obilniny – pšenice (23,3 %). Významný pokles zaznamenali aj ceny repkového oleja (14,9 %), ryže (14,4 %), kukurice (12,6 %). Významne klesla aj cena cukru (20,9 %).

Zo živočíšnych komodít klesli najviac ceny sušeného odstredeného mlieka (42,1 %). Taktiež klesli ceny masla (19,7 %), bravčového mäsa (19,1%) a hydiny (16,8 %). Najmenej klesli ceny hovädzieho mäsa (7,1 %), ktoré majú dlhodobo najvyššiu cenovú úroveň, ktorá v roku 2015 dosiahla až 6 201 USD za tonu.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  | | --- | --- | --- | --- | --- | --- | | **Vývoj svetových cien vybraných poľnohospodárskych komodít a ich medziročné zmeny** | | | | | | | Tabuľka 4 | | | | | | | **Komodita / rok** | **Ceny v USD za tonu** | | | **Medziročné zmeny - index** | | | **2013** | **2014** | **2015** | **2014/13** | **2015/14** | | pšenica | 321,6 | 303,3 | 232,6 | 94,3 | 76,7 | | kukurica | 259,8 | 194,6 | 170,1 | 74,9 | 87,4 | | ryža | 627,8 | 571,3 | 488,8 | 91,0 | 85,6 | | cukor | 390,0 | 374,7 | 296,3 | 96,1 | 79,1 | | sójové bôby | 550,6 | 494,6 | 375,6 | 89,8 | 75,9 | | repkový olej | 1 081,8 | 907,3 | 772,0 | 83,9 | 85,1 | | maslo | 4 450,6 | 4 002,1 | 3 215,5 | 89,9 | 80,3 | | suš, mlieko odstredené | 4 293,3 | 3 646,9 | 2 112,9 | 84,9 | 57,9 | | mäso bravčové | 2 717,3 | 3 182,9 | 2 575,8 | 117,1 | 80,9 | | mäso hovädzie | 5 534,8 | 6 678,4 | 6201,4 | 120,7 | 92,9 | | hydina | 1 229,3 | 1 205,9 | 1 002,8 | 98,1 | 83,2 |   Prameň: FAO OSN, FAOSTAT 2016  Vypracoval: NPPC-VÚEPP |
|  |
|  |

Graf 5

Prameň: FAO OSN, FAOSTAT 2016

Vypracoval: NPPC-VÚEPP

Graf 6

Prameň: FAO OSN, FAOSTAT 2016

Vypracoval: NPPC-VÚEPP

Podrobnejšie údaje o svetovom poľnohospodárstve sú uvedené v  tabuľkách 1 a 2 v prílohe 10.

1. Poľnohospodárstvo a potravinárstvo krajín EÚ

**Poľnohospodársky príjem[[1]](#footnote-1))** v priemere na jedného pracovníka – ročnú pracovnú jednotku (indikátor A) v krajinách EÚ-28 sa v roku 2015 v porovnaní s rokom 2014 znížil o 2,1 %, čo bolo o 0,9 p.b. viac ako v roku 2014 (zníženie o 1,2 %). V krajinách EÚ-15 bol prepad nižší a dosiahol 1,5 %. Vývoj bol ovplyvnený poklesom reálneho príjmu (6,0 %) a poklesom poľnohospodárskej pracovnej sily (1,8 %).

Vzrástol v pätnástich členských štátoch, najmä v Chorvátsku, Lotyšsku a Grécku a klesol v trinástich členských štátoch, najviac v Nemecku a Dánsku. Aj keď sa predpokladá, že sa rozdiely v príjmoch medzi starými krajinami - EÚ-15 a novo pristúpenými EÚ-N13 budú postupne zmenšovať stále zostanú značné.

Najväčší nárast reálneho poľnohospodárskeho príjmu na pracovníka bol v Chorvátsku (22,3 %) a najväčší pokles v Nemecku (26,0 %). V porovnaní s predchádzajúcim rokom, bol najvyšší **nárast** v Chorvátsku (22,3 %) a v Lotyšsku (18,9 %) menší v Grécku (11,7 %), Francúzsku (8,7 %), Malte (8,1 %), Belgicku (7,4 %), Taliansku (6,2 %). Najväčší **pokles** bol v Nemecku (26,0 %), Dánsku (19,7 %), Veľkej Británii (19,3 %) a Rumunsku (17,8 %). Miernejší pokles bol v Luxembursku (13,5 %), Bulharsku (12,1 %), Fínsku (11,6 %), Česku (10,7 %), Slovensku(10,5 %) a Poľsku (8,9 %).

Medzi rokmi 2010 a 2015 sa reálny poľnohospodársky príjem EÚ-28 na jedného pracovníka zvýšil o 9,9 % s najvyšším nárastom v Bulharsku (58,8 %), Maďarsku (48,7 %), Taliansku (41,4 %) a Česku (40,0 %).

Významným znakom pre trh EÚ bola cenová volatilita poľnohospodárskych komodít, ktorú spôsobil vplyv viacerých činiteľov najmä extrémne klimatické vplyvy (najmä sucho), ceny energií, špekulácií na trhoch, zmeny v dopyte a v očakávaniach ďalšieho vývoja.

V porovnaní s rokom 2014 sa hodnota poľnohospodárskej produkcie krajín EÚ-28 v roku 2015 podľa odhadov znížila o 2,5 % v nominálnom vyjadrení, predovšetkým v dôsledku výrazného poklesu živočíšnej výroby (5,9 %) a mierneho poklesu produkcie rastlinnej výroby (o 0,3 %), v kombinácii s poklesom vstupných nákladov (2,4 %). Najväčší pokles bol v hodnotovom vyjadrení u cukrovej repy, kukurice na zrno a mlieka.

Pokles živočíšnej produkcie bol spôsobený najmä poklesom produkcie mlieka (14,9 %) a ošípaných (8,9 %), čo bolo iba čiastočne kompenzované zvýšením produkcie hovädzieho dobytka (4,3 %), oviec a kôz (3,2 %), vajec (2,1 %), hydiny (1,1 %) a vína (2,5 %). Pokles cukrovej repy a kukurice bol v dôsledku suchého leta v niektorých členských štátoch EÚ.

Náklady na poľnohospodárske vstupy v priemere EÚ (medzispotrebu) sa znížili o 2,4 %, v dôsledku poklesu energií a mazív (10,1 %) a krmív (3,7 %). Pokles cien krmív ako vstupov bol odrazom poklesu cien producentov niektorých obilnín.

**Zmeny v poľnohospodárskom príjme na pracovníka**  Tabuľka 5

|  |  |  |  |  |  |
| --- | --- | --- | --- | --- | --- |
| **Krajina/**  **zoskupenie** | **% zmena**  **2015/2014** | **% zmena**  **2015/2010** | **Krajina/**  **zoskupenie** | **% zmena**  **2015/2014** | **% zmena**  **2015/2010** |
| EÚ-28 | **-2,1** | **9,9** | Švédsko | 1,3 | 1,7 |
| EÚ-15 | **-1,5** | **7,5** | Cyprus | 0,7 | 11,1 |
| Chorvátsko | 22,3 | -5,1 | Holandsko | -0,8 | 0,1 |
| Lotyšsko | 18,9 | 17,2 | Rakúsko | -3,9 | -13,0 |
| Grécko | 11,7 | -1,1 | Maďarsko | -6,3 | 48,7 |
| Francúzsko | 8,7 | 6,7 | Poľsko | -8,9 | 1,6 |
| Malta | 8,1 | -14,7 | **Slovensko** | **-10,5** | **28,3** |
| Belgicko | 7,4 | -14,9 | Česko | -10,7 | 40,0 |
| Taliansko | 6,2 | 41,4 | Fínsko | -11,6 | -44,9 |
| Slovinsko | 6 | 16,1 | Bulharsko | -12,1 | 58,8 |
| Litva | 4,8 | 38,1 | Luxembursko | -13,5 | 5,8 |
| Estónsko | 3,3 | 30,9 | Rumunsko | -17,8 | 1,0 |
| Španielsko | 3,3 | 12,2 | Veľká Brit. | -19,3 | -5,3 |
| Portugalsko | 3,1 | 8,4 | Dánsko | -19,7 | -9,0 |
| Írsko | 2,6 | 32,7 | Nemecko | -26 | -11,2 |

Prameň: Eurostat, máj 2016, podľa odhadov jednotlivých členských štátov

Vypracoval: NPPC-VÚEPP

Graf 7



Prameň: Eurostat, online data - máj 2016,

\* rok 2015 podľa odhadov poskytnutých jednotlivými členskými štátmi,

Vypracoval: NPPC- VÚEPP

Pokles rastlinnej výroby bol v dôsledku zníženia cukrovej repy (26,0 %), kukurice na zrno (24,5 %), krmovín (7,6 %), olejnatých semien a olejnatých plodov (5,3 %), jačmeňa (1,8 %). Takmer vyvážený vývoj s miernym rastom bol u pšenice a špaldovej pšenice (0,6 %), zvýšila sa produkcia olivového oleja (13,3 %), čerstvej zeleniny (12,1 %) a ovocia (7,3 %).

**Využívaná poľnohospodárska pôda** v krajinách EÚ-28 dosiahla za posledné sledované obdobie 174,4 mil. ha, čo bolo 44,2 % z celkovej pôdnej plochy krajín EÚ-28. Výmera poľnohospodársky využívanej poľnohospodárskej pôdy sa medziročne zvýšila o 0,8 %, t.j. o 1,4 mil. ha v dôsledku zvýšenia poľnohospodárskej pôdy v krajinách EÚ-15 o 1,1 mil. ha, najmä Grécka (1,38 mil. ha) a Veľkej Británie (1,4 mil. ha). V pristúpených krajinách sa zvýšila výmera súhrnne o 346 tis. ha. Medziročne nastali veľké poklesy vo výmere poľnohospodárskej pôdy v Taliansku (757 tis. ha), Španielsku (453 tis. ha), Rumunsku (252 tis. ha), Rakúsku (151 tis. ha). Takmer 15,1 % poľnohospodárskej pôdy (25,6 mil. ha) spadá do horských oblastí, kde poľnohospodársku výrobu obmedzuje ich znevýhodnenie. Rozhodujúci podiel poľnohospodársky využívanej pôdy, a to až 71,3 % z pôdy krajín EÚ-28 obhospodarovali krajiny EÚ-15. Najvyšší podiel na celkovej poľnohospodársky využívanej pôde krajín EÚ-28 dosahuje Francúzsko (15,9 %), Španielsko (13,4 %), Nemecko (9,6 %), Poľsko (8,3 %), Rumunsko (7,5 %) a Taliansko (6,9 %). Slovensko sa podieľalo na 1,1 %, podobne ako Holandsko (1,1 %) a Lotyšsko (1,1 %).

Najvyšší podiel poľnohospodársky využívanej pôdy z celkovej plochy danej krajiny mali Írsko (71,1 %), Veľká Británia (68,8 %) a Dánsko (61,1 %). Viac ako 50 %-ný podiel malo Rumunsko (54,8 %), Francúzsko (51,0 %), Luxembursko (50,7 %) a Maďarsko (50,1 %). Najnižší podiel mali Fínsko (6,7 %), Švédsko (6,9 %), a Cyprus (11,8 %). Slovensko dosahuje 38,8 %-ný podiel poľnohospodársky využívanej pôdy na celkovej ploche krajiny.

**Hrubá pridaná hodnota** v krajinách EÚ-28  dosiahla v roku 2014 166,3 mld. €, čo bolo len o 0,1 % viac ako v predchádzajúcom roku. Rozhodujúci podiel jej celkového objemu (84,3 %) vytvorili krajiny pôvodnej EÚ-15, najviac Taliansko (18,2 %), Francúzsko (17,3 %), Španielsko (12,9 %) a Nemecko (10,5 %). Väčší podiel mali aj Veľká Británia (7,2 %) a Holandsko (5,9 %) a z pristúpených krajín do EÚ po roku 2004 Poľsko (5,1 %) a Rumunsko (4,3 %). Podiel Slovenska predstavoval 0,4 % (602 tis. €) a medziročne sa takmer nezmenil. Je to najnižší podiel z krajín V4, po Poľsku (5,1 %), Maďarsku (1,9 %) a Česku (0,9 %), čo súvisí s rozsahom využívanej pôdy a dosiahnutou intenzitou produkcie. Najvyšší medziročný percentuálny nárast pridanej hodnoty zaznamenalo Slovinsko (27,7 %), Írsko (15,7 %), Dánsko (12,8 %) a Francúzsko (12,5 %). V štrnástich krajinách došlo k poklesu pridanej hodnoty v rôznom rozsahu najviac vo Fínsku (33,4 %).

**Podpory** do poľnohospodárstva dosiahli v roku 2014 úroveň 53,8 mld. €, čo bolo o 4,1 % (2,1 mld. €) viac ako pred rokom. Rozhodujúca časť z celkových podpôr (79,4 %) bola alokovaná do pôvodných členských krajín (42,7 mld. €). Ich objem bol medziročne o 1,2 % vyšší (501 mil. €). Najviac podpôr z celkovej podpory EÚ-28 bolo alokovaných do produkčne rozhodujúcich krajín, a to Francúzska (14,9 %), Nemecka (14,2 %), Španielska (10,9 %), Talianska (10,9 %) a Veľkej Británie (6,8 %). Slovensku bolo poskytnutých 0,9 % z celkových podpôr EÚ-28, čo znamenalo 256,9 € na ha p. v. p a táto úroveň bola o 16,7 % nižšia ako priemer krajín EÚ-28. Podpora poľnohospodárstva stále zostáva rozhodujúcou zložkou príjmov poľnohospodárov všetkých krajín EÚ. Jej úroveň, v prepočte na ha poľnohospodársky využívanej pôdy, dosiahla v priemere krajín EÚ-28 308,4 € a krajín EÚ‑15  343,5 €. Najviac podpôr, v prepočte na ha p. v. p. mali Malta (1799,6 €), Cyprus (623,3 €), Holandsko (571,3 €). Najnižšiu úroveň podpôr, v prepočte na ha p. v. p. mali Chorvátsko (18,0 €), Litva (70,4 €),  Rumunsko (140,9 €) a Lotyšsko (155,5 €).

Graf 8

Prameň: Eurostat, online data, marec 2016

Vypracoval: NPPC-VÚEPP

**Zamestnanosť v poľnohospodárstve** má v krajinách EÚ-28 dlhodobo klesajúcu tendenciu. Kým v roku 2012 bolo v poľnohospodárstve krajín EÚ-28 zamestnaných 10,3 mil. osôb, v rokoch 2013 a 2014 to bolo už len 9,7 mil. osôb. Zmeny  sú spôsobené ukončením farmárčenia z dôvodu odchodu do dôchodku, resp. do iného zamestnania. Dynamika poklesu zamestnanosti za posledných päť rokov mala varírujúcu tendenciu, kým v roku 2009 bol medziročný pokles 2,3 %, v roku 2010 1,7 %, v roku 2011 7,9 %, v roku 2012 6,5 % a v roku 2013 5,5 %. Celkovo sa počet osôb pracujúcich v poľnohospodárstve v rokoch 2009 -2014 znížil o 1 459 tis. osôb. Európska komisia predpokladá, že pracovná sila v poľnohospodárstve sa v dlhodobejšom horizonte (do roku 2025) zníži na 7,3 mil. ročnej pracovnej jednotky - AWU.

Na poľnohospodárskej zamestnanosti krajín EÚ-28 sa v roku 2014 najviac podieľalo Poľsko (19,8 %), Rumunsko (14,7 %), Taliansko (11,4 %), Španielsko (8,4 %) a Francúzsko (7,9 %), čo súviselo s rozsahom poľnohospodárskej výroby a väčším počtom menších individuálnych hospodárstiev v týchto krajinách. Podiel zamestnaných v poľnohospodárstve kolísal od 0,1 % na Malte, resp. 0,2 % v Estónsku do 19,8 % v Poľsku. V prepočte na 100 ha poľnohospodársky využívanej pôdy bolo najviac osôb (AWU) zamestnaných na Malte (46,3), Cypre (22,9), v Slovinsku (16,8), Poľsku (13,4), Chorvátsku (12,1) a Rumunsku (11,0). Na Slovensku dosiahla zamestnanosť 2,8 osoby na 100 ha p. v. p., čo bolo na úrovni predchádzajúceho roku. Tento stav súvisí s úbytkom poľnohospodársky využívanej pôdy a poklesom osôb pracujúcich v poľnohospodárstve. Z okolitých krajín slovenské poľnohospodárstvo zamestnáva menej osôb na 100 ha p.v.p. ako Česko (3,0), Rakúsko (4,5), Maďarsko (9,9) a Poľsko (13,4).

Najvyšší podiel zamestnanosti v poľnohospodárstve na celkovej zamestnanosti danej krajiny a to až nad 10 % majú Rumunsko (16,6 %), Grécko (12,9 %), Poľsko (12,2 %), Chorvátsko (12,1 %), Litva (11,4 %) a Maďarsko (11,3 %). Slovensko dosiahlo podiel 2,3 %, čo znamená stagnáciu na úrovni predchádzajúceho roka.

**Poľnohospodárska produkcia** v krajinách EÚ-28 dosiahla v roku 2014 hodnotu 403,2 mld. €, čo bolo o 4,1 mld. €, t.j. o 1,0 % viac ako v predchádzajúcom roku. Krajiny EÚ-15 vyprodukovali 83,6 % z produkcie krajín EÚ-28 a to pri rastlinných komoditách 71,2 % a pri živočíšnych komoditách 83,7 %. Najväčšími producentmi, podieľajúcimi sa na produkcii v EÚ-28 boli štyri produkčne rozhodujúce krajiny a to Francúzsko (18,1 %), Nemecko (14,3 %), Taliansko (12,3 %) a Španielsko (10,3 %). Slovensko sa na produkcii Krajín EÚ-28 podieľalo 0,6 % s objemom 2 274 mil. €.

V prepočte na ha p.v.p krajiny EÚ-28 dosiahli produkciu 2 312,6 €, čo bolo o 14,8 % menej ako v krajinách EÚ-15. Medzi krajinami EÚ-15 a krajinami EÚ-N13 sú značné diferencie. Najvyššiu hodnotu produkcie na ha p. v. p. dosiahli Holandsko (14 164 €), Malta (10 949 €), Belgicko (6 185 €) a Cyprus (6057 €). Najnižšiu hodnotu produkcie na ha p. v. p. dosiahli Lotyšsko (603 €),  Litva (905 €), Estónsko (884 €) a Bulharsko (890 €). Slovensko dosiahlo úroveň hodnoty produkcie na ha p. v. p 1 196 €, čím sa radí medzi štáty s nižšou produkciu a najnižšou v rámci krajín V4. Medziročne sa objem produkcie Slovenska na ha p.v.p. znížil o 0,7 %.

V štruktúre produkcie krajín EÚ-28 dominovali obilniny vrátane ryže na 39 % (332,0 mil. t), kde najväčšími producentmi boli Francúzsko (22,9 %), Nemecko (16,9 %) a zpristúpených krajín, Poľsko (8,9 %). Ďalšími produkčne rozhodujúcimi poľnohospodárskymi komoditami boli cukrová repa (15,4 %, 109 mil. t), ktorej produkcia sa významne zvýšila (20,2 %) už druhý rok po sebe a zo živočíšnej produkcie ošípané (22,1 mil. t).

Najviac cukrovej repy vyprodukovalo Francúzsko (29,0 %), Nemecko (22,7 %) a Poľsko (10,3 %). Najväčšími producentmi kukurice na zrno bolo Francúzsko (24,0 %), Rumunsko (15,5 %), Maďarsko (12,1 %), Taliansko (12,0 %). Nasledovalo Nemecko (6,7 %)  a Španielsko (6,2 %).

Graf 9

Prameň: Eurostat, online data, marec 2016

Vypracoval: NPPC-VÚEPP

Zo živočíšnej produkcie to bolo bravčové mäso, ktorého sa najviac vyrobilo v Nemecku (24,9 %) a Španielsku (16,4 %). Nasledovalo Francúzsko (8,8 %), Poľsko (8,3 %), Dánsko (7,2 %) Holandsko (6,2 %) a Taliansko (6,0 %). Slovensko sa podieľa na európskej produkcii bravčového mäsa 0,2 %. Najväčším producentom hovädzieho mäsa bolo Francúzsko (19,4 %), Nemecko (15,4 %) a Taliansko (9,7 %).

Takmer 74,1 % produkcie hydiny sa vyrobí v krajinách EÚ-15. Najväčšími producentmi v rámci EÚ-28 sú Poľsko (15,1 %), Francúzsko (14,1 %), Nemecko (12,8 %), Francúzsko (12,0 %) a Taliansko (10,4 %).

V produkcii oviec a kôz dlhodobo dominuje Veľká Británia, ktorá produkuje až 40,1 % produkcie tejto komodity. Štáty EÚ-15 vyprodukovali 99 %. Menšími ale významnými producentmi sú Španielsko (16,5 %), Francúzsko (11,6 %), Grécko (11,1 %) a Írsko (7,7 %). Slovensko sa na európskej produkcii tejto komodity podieľalo len 0,1 %.

Okrem hodnotenia produkčne ekonomických a sociálnych ukazovateľov slovenského poľnohospodárstva v porovnaní s poľnohospodárstvom krajín EÚ-28, sú rozhodujúce relácie salda zahraničného obchodu s agropotravinárskymi komoditami a miera využitia produkčného potenciálu, t.j. poľnohospodárskej pôdy. Porovnaním produkčného potenciálu a zahraničného obchodu Slovenska s okolitými krajinami a s hospodársky vyspelejšími krajinami je možno konštatovať, že:

* Slovensko dosahuje vysoké záporné saldo zahraničného obchodu s agropotravinárskymi komoditami, prepočítané na hektár poľnohospodársky využívanej pôdy, dovoz o 48 % prevyšuje vývoz,
* pomer úrovne dovozu k vývozu s agropotravinárskymi komoditami Slovenska je najvyšší nielen z okolitých krajín a krajín V 4, ale najmä v porovnaní s produkčne vyspelými krajinami,
* produkčný pôdny potenciál Slovenska nie je dostatočne využívaný k reláciam vývozu a dovozu  agropotravinárskych komodít, aj vzhľadom na to že Slovensko dováža výrobky, ktoré je schopné vyrobiť a má na to produkčné predpoklady, pretože využívaná poľnohospodárska pôda podľa LPIS je nižšia ako disponibilná pôda podľa katastra (podľa IL MPRV SR).

**Ukazovatele o využívanej poľnohospodárskej pôde a zahranično-obchodnej výmene s agropotravinárskymi komoditami** **za rok 2014** Tabuľka 6

|  |  |  |  |  |  |  |
| --- | --- | --- | --- | --- | --- | --- |
| Krajiny | Saldo ZO v mil. € | p.v.p. v tis. ha | Saldo ZO v €/ha p.v.p. | Dovoz v €/ha p.v.p. | Vývoz v €/ha p.v.p. | Koeficient dovozu  k vývozu |
| **Slovensko** | -1 107 | 1 925 | -575 | 1770 | 1195 | 1,48 |
| Česká republika | -753 | 3 516 | -214 | 1843 | 1629 | 1,13 |
| Maďarsko | 2 351 | 5 346 | 440 | 761 | 1200 | 0,63 |
| Poľsko | 7 272 | 14 424 | 504 | 922 | 1426 | 0,65 |
| Rakúsko | -397 | 2 716 | -147 | 3718 | 3572 | 1,04 |
| Nemecko | -4 766 | 16 725 | -285 | 4019 | 3734 | 1,08 |
| Francúzsko | 9 620 | 28 930 | 333 | 1521 | 1854 | 0,82 |
| Taliansko | -3 356 | 12 720 | -264 | 2703 | 2439 | 1,11 |
| Španielsko | 8 874 | 23 572 | 376 | 1084 | 1460 | 0,74 |

Prameň. Eurostat, prepočty NPPC-VÚEPP

Vypracoval: NPPC – VÚEPP

Podrobnejšie údaje o poľnohospodárstve krajín EÚ-28 sú uvedené v tabuľkách 3-5 v prílohe 10.

Podľa posledných dostupných údajov Eurostatu sa **potravinársky priemysel,** t.j. výroba potravín, nápojov a tabakových výrobkov v jednotlivých  krajinách EÚ-28 podieľal na národnej ekonomike v roku 2014 nasledovne:

* hrubá produkcia od 0,5 % (Luxembursko) do 7,6 % (Írsko 7,6 %), Slovensko sa podieľalo 2,2 %, čo bolo o 0,1 p.b. viacej ako pred rokom.
* výrobná spotreba od 0,5 % (Luxembursko) do 9,1 % (Írsko 9,6 %). Slovensko dosiahlo podiel 2,7 %, čo bolo o 0,1 p.b. menej ako v predchádzajúcom roku. Najväčší objem výrobnej spotreby mali krajiny s najvyššou hrubou produkciou (Nemecko, Francúzsko, Taliansko).
* hrubá pridaná hodnota od 0,7 % (Luxembursko) do 5,1 % (Rumunsko). Slovensko 1,5 % s medziročným nárastom 0,1 p.b.
* zamestnanosť od 1,3 % (Veľká Británia) do 3,9 % (Chorvátsko 3,8 %). Slovensko znížilo medziročne podiel z 2,0 % na 1,9 % a patrí medzi krajiny so strednou úrovňou podielu na národnej ekonomike.
* tvorba hrubého fixného kapitálu od 0,7 % (Luxembursko) do 3,2 % (Írsko), Slovensko dosiahlo úroveň podielu 1,4 %.

V rámci priemyselnej výroby je potravinárstvo krajín EÚ rozhodujúcim odvetvím, ktoré z hľadiska obratu dosahuje cca 965,2 mld. €, čo v rámci EÚ znamená 16,1 % podiel na priemyselnej produkcii a 14,1 % podiel na zamestnanosti. V zahranično-obchodnej výmene s potravinárskymi výrobkami dosiahol obrat 155,8 mld. € so saldom kladnej bilancie 27,6 mld. €, a to pri exporte 91,7 mld. € a importe 64,1 mld. € [[2]](#footnote-2).

Väčšinu podnikov (99 %) predstavujú malé a stredné podniky, ktoré zamestnávajú takmer 65 % pracovných síl a vytvárajú 49 % obratu európskeho potravinárstva. Na tvorbe pridanej hodnoty sa najviac podieľa produkcia pečiva, cukru, cukroviniek, výroba nápojov, spracovanie mäsa a spracovanie mlieka a mliečnych výrobkov.

Vzhľadom na nekompletnosť údajov za všetky krajiny EÚ-28 analyzujeme potravinársky priemysel rok 2014 u krajín s dostupnými údajmi.

Najväčší objem **hrubej potravinárskej produkcie** vyrobilo Nemecko (181 mld. €), Francúzsko (155 mld. €) a Taliansko (127 mld. €). Slovensko zvýšilo medziročne objem produkcie (4,4 %) na 3,8 mld. €.

Najmenej vyprodukovali Malta (0,4 mld. €) a Luxembursko (0,8 mld. €). Hrubá potravinárska produkcia najviac medziročne vzrástla v Estónsku (7,5 %), Slovensku (4,4 %) a v Írsku (3,7 %).

V potravinárstve EÚ bolo v roku 2014 zamestnaných cca 4,7 mil. osôb. Najviac osôb pracovalo v Nemecku (920 tis.), Francúzsku (628 tis.), Poľsku (514 tis.) a v Taliansku (452 tis.).

V potravinárskom priemysle sú rozhodujúce, z hľadiska technologického a hygienického investície, ktoré sú adekvátne rozsahu produkcie a následne zamestnanosti. Najvyššie investície do potravinárstva dosiahlo Francúzsko.

Graf 10

 Prameň: Eurostat

V potravinárstve EÚ bolo v roku 2013 zamestnaných cca 4,8 mil. osôb. Najviac osôb pracovalo v Nemecku (925 tis.), Francúzsku (629 tis.), Taliansku (448 tis.) a v Poľsku 507 tis.).

V potravinárskom priemysle sú rozhodujúce, z hľadiska technologického a hygienického investície, ktoré sú adekvátne rozsahu produkcie a následne zamestnanosti. Najvyššie investície do potravinárstva dosiahlo Francúzsko. Slovensko s prírastkom (173 mil. €) zaznamenalo najvyššiu medziročnú zmenu.

Vybrané ekonomické ukazovatele potravinárskeho priemyslu v štátoch EÚ-28 sú uvedené v tabuľkách č. 6,7 v prílohe č. 10.

* 1. Vývoj cenovej konkurencieschopnosti poľnohospodárskej a potravinovej produkcie

Priemerné ceny výrobcov vybraných poľnohospodárskych komodít sa v EÚ v roku 2015 v porovnaní s predchádzajúcim rokom vyvíjali nasledovne:

* v odvetví živočíšnej výroby priemerná cena EÚ medziročne stúpla pri býkoch a vajciach a klesla pri mlieku, ošípaných a kurčatách,
* v odvetví rastlinnej výroby sa ceny obilnín a okopanín znížili a ceny olejnín vzrástli.

Uvedené trendy cenového vývoja sledovaných komodít vo všeobecnosti platili aj v krajinách V4. Opačné tendencie sa prejavili na Slovensku pri kukurici, v Česku pri raži a cukrovej repe, v Poľsku pri kukurici a v Maďarsku pri raži, repke a zemiakoch.

Graf 11

Prameň: NPPC-VÚEPP na základe údajov z Eurostatu, ŠÚ SR, MZ ČR, FAPA-PR, AKI-MR

Poznámka: priemerné ceny EÚ – odhad,

Vypracoval: NPPC -VÚEPP

Čo sa týka **cien výrobcov rastlinných komodít**, v roku 2015 boli slovenské ceny repky a okopanín v porovnaní s priemerom krajín EÚ vyššie. Opačná situácia bola zaznamenaná pri obilninách a slnečnici.

V konfrontácii s  krajinami V-4 mala SR v sledovanom roku najnižšie, t.j. najkonkurencieschopnejšie ceny pšenice a repky. Obdobne kladné konštatovanie platí aj pre cenové porovnanie s Českom pri raži a jačmeni. Na trhu s okopaninami sme neboli cenovo konkurencieschopní ani v jednej z krajín V- 4.

**Ceny výrobcov živočíšnych komodít** na Slovensku pri ošípaných a kurčatách mierne prevýšili priemer krajín EÚ (o 4 %) na rozdiel od cien býkov, mlieka a vajec, kde je situácia opačná a cenové rozdiely boli evidentnejšie. V roku 2015 bola priemerná cena EÚ pri býkoch a mlieku približne o 10 % vyššia ako na Slovensku. Pri komparácii s krajinami V-4 sme v sledovanom roku boli v rámci živočíšnych komodít cenovo konkurencieschopní len pri vajciach s Poľskom a Maďarskom, aj keď cenové rozdiely pri porovnaní s českými kurčatami, maďarskými ošípanými a poľským mliekom boli minimálne. Z krajín V-4 mali najnižšie ceny býkov a mlieka v Maďarsku, ošípaných a kurčiat v Poľsku.

Graf 12

Prameň: NPPC-VÚEPP na základe údajov z EK-CIRCABC, Eurostat, MZe ČR, FAPA-PR, AKI-MR

Vypracoval: NPPC -VÚEPP

**Odbytové ceny** **spracovateľov** mliečnych výrobkov na Slovensku v porovnaní s priemernými cenami EÚ neboli v roku 2015 konkurencieschopné. Ceny masla boli na európskom trhu nižšie o 11,2 % a ceny eidamskej tehly až o 43,3 %. Cenovú konkurencieschopnosť SR zaznamenala pri chladených kurčatách, ktoré sa na európskom trhu predávali v priemere o 9,6 % drahšie ako na Slovensku.

V rámci krajín V-4 boli v SR najnižšie odbytové ceny pri  masle, naopak, eidamskú tehlu a bravčové stehno odbytovali slovenskí spracovatelia najdrahšie v rámci stredoeurópskeho regiónu. Najnižšie odbytové ceny bravčového mäsa boli zaznamenané v Maďarsku, hovädzieho zadného a polotučného tekutého mlieka v Česku, chladených kurčiat a eidamskej tehly v Poľsku.

**** Graf 13

Prameň: NPPC-VÚEPP na základe údajov z PPA SR-ATIS, EK-CIRCABC, MZeČR, FAPA-PR, AKI-MR,

Vypracoval: NPPC -VÚEPP

V maloobchodnej sieti v roku 2015 pri porovnaní s Maďarskom a Českom sme mali nižšie **spotrebiteľské ceny** kurčiat, naopak, bravčové a hovädzie mäso, maslo, tvrdé syry a mlieko boli v českých a maďarských obchodoch lacnejšie. Komparácia cien pri sledovaných komoditách s Poľskom vychádza pre slovenský maloobchod nepriaznivo.

V rámci V-4 si mohli spotrebitelia najvýhodnejšie nakúpiť mlieko, maslo, bravčové a hydinové mäso v Poľsku, syry v Česku a hovädzie mäso v Maďarsku.

**** Graf 14

Prameň: NPPC-VÚEPP na základe údajov zo ŠÚ SR, MZe ČR, FAPA-PR, AKI-MR

Vypracoval: NPPC -VÚEPP

Konkrétne ceny slovenských výrobcov vybraných agrárnych komodít, odbytové ceny spracovateľov a spotrebiteľské ceny vybraných potravinárskych výrobkov v porovnaní s Českom, Poľskom, Maďarskom a skupinou krajín EÚ v období rokov 2011-2015 sú uvedené v prílohových tabuľkách 36-39 v prílohe 10.

.

1. 1. Poľnohospodársky príjem zahŕňa príjmy plynúce z poľnohospodárskej činnosti (rovnako ako neoddeliteľné nepoľnohospodárske a vedľajšie činnosti) za dané účtovné obdobie (t.j kalendárny rok 2015)

   [↑](#footnote-ref-1)
2. Údaje o zahranično-obchodnej výmene sú zo správy Food Drink Europe [↑](#footnote-ref-2)